ประจำเดือนของหนูมาปกติทุกๆ วันที่15-16 ของทุกๆเดือน เดือนที่แล้วหนูได้ทานยาคุมฉุกเฉินไปแต่ประจำเดือนมาวันที่ 15 ปกติ แต่ช่วงวันที่ 1-5 มีเหมือนน้ำสีน้ำตาลเข้มๆไหลออกมาจากช่องคลอด แต่ตอนนี้ประจำเดือนหนูยังไม่มา 4 วันแล้ว อยากทราบว่าเกี่ยวกับการกินยาคุมฉุกเฉินรึเปล่าคะ ที่ทำให้ประจำเดือนเคลื่อน
สวัสดีค่ะ หากหลังกินยาคุมฉุกเฉินไป มีเลือดประจำเดือนที่มาตรงรอบไปเรียบร้อยแล้ว แสดงว่าน่าจะไม่มีการตั้งครรภ์ หลังใช้ยาคุมฉุกเฉิน อาจทำให้มีเลือดออกผิดปกติทางช่องคลอดซึ่งอาจเห็นเป็นน้ำสีน้ำตาลเข้มดังกล่าวมาได้ ถ้าออกแค่ 1-2 วันแล้วหยุด ก็น่าจะเป็นผลข้างเคียงจากยาค่ะการที่ประจำเดือนมาช้าในรอบนี้นั้น คิดถึงจากการตั้งครรภ์น้อย ยกเว้นว่าเลือดที่ออกดังกล่าวมาทั้งหมดไม่ใช่เลือดประจำเดือน แต่เป็นผลข้างเคียงจากยาเฉยๆ หรือสาเหตุอื่นๆเช่นการติดเชื้อหรือมีเนื้องอกในอวัยวะสืบพันธุ์เพศหญิงแนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น หรือไปยืนยันอีกครั้งที่รพ.และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก